6.3.2023.
HR
Službeni list Europske unije
L 68/5
(7)
Nadalje, Sjedinjene Američke Države obavijestile su Komisiju o 10 izbijanja visokopatogene influence ptica kod peradi u saveznim državama Kalifornija (1), Kanzas (1), New York (1), Mississippi (2) i Pennsylvania (5), Sjedinjene Američke Države, koja su potvrđena između 1. veljače 2023. i 22. veljače 2023.
laboratorijskom analizom (RT-PCR).
(8)
Nakon tih nedavnih izbijanja visokopatogene influence ptica veterinarska tijela Kanade, Ujedinjene Kraljevine i Sjedinjenih Američkih Država uspostavila su zone kontrole od najmanje 10 km oko zahvaćenih objekata i provela mjere usmrćivanja radi kontrole visokopatogene influence ptica i ograničenja njezina širenja.
(9)
Kanada, Ujedinjena Kraljevina i Sjedinjene Američke Države Komisiji su dostavile informacije o epidemiološkoj situaciji na svojem državnom području i o mjerama koje su poduzele radi sprečavanja daljnjeg širenja visokopatogene influence ptica.
Komisija je ocijenila te informacije.
Na temelju te ocjene i radi zaštite zdravstvenog stanja životinja u Uniji više ne bi trebao biti odobren ulazak u Uniju pošiljaka peradi, zametnih proizvoda peradi i svježeg mesa peradi i pernate divljači iz područja pod ograničenjima koja su zbog nedavnih izbijanja visokopatogene influence ptica uspostavila veterinarska tijela Kanade, Ujedinjene Kraljevine i Sjedinjenih Američkih Država.
(10)
Nadalje, Kanada je dostavila ažurirane informacije o epidemiološkoj situaciji na svojem državnom području u pogledu 15 izbijanja visokopatogene influence ptica u objektima za uzgoj peradi u pokrajinama Alberta (3), Britanska Kolumbija (2), Ontario (4), Québec (3) i Saskatchewan (3), Kanada, koja su potvrđena između 19. rujna 2022. i 6. prosinca 2022.
(11)
Nadalje, Ujedinjena Kraljevina dostavila je ažurirane informacije o epidemiološkoj situaciji na svojem državnom području u pogledu šest izbijanja visokopatogene influence ptica u objektima za uzgoj peradi na Orkneyskim otocima (2) i u grofoviji East Ayrshire (1) u Škotskoj, Ujedinjena Kraljevina te u grofovijama Cheshire (1) i Yorkshire (2), u Engleskoj, Ujedinjena Kraljevina, koja su potvrđena između 28. kolovoza 2022. i 8. studenoga 2022.
(12)
Nadalje, Sjedinjene Američke Države dostavile su ažurirane informacije o epidemiološkoj situaciji na svojem državnom području u pogledu 77 izbijanja visokopatogene influence ptica u objektima za uzgoj peradi u saveznim državama Arkansas (1), Kalifornija (7), Kolorado (1), Iowa (2), Minnesota (16), Mississipi (1), Nebraska (1), New York (1), Sjeverna Dakota (4), Oregon (1), Pennsylvania (3), Južna Dakota (15), Tennessee (1), Utah (16), Washington (3) i Wisconsin (4), Sjedinjene Američke Države, koja su potvrđena između 29. ožujka 2022. i 8. prosinca 2022.
(13)
Kanada, Ujedinjena Kraljevina i Sjedinjene Američke Države dostavile su i informacije o mjerama koje su poduzele radi sprečavanja daljnjeg širenja visokopatogene influence ptica.
Konkretno, nakon tih izbijanja predmetne bolesti Kanada, Ujedinjena Kraljevina i Sjedinjene Američke Države provele su mjere usmrćivanja radi kontrole i ograničavanja širenja te bolesti te potrebne mjere čišćenja i dezinfekcije nakon provedbe mjera usmrćivanja u zaraženim objektima za uzgoj peradi na svojem državnom području.
(14)
Komisija je ocijenila informacije koje su dostavile Kanada, Ujedinjena Kraljevina i Sjedinjene Američke Države i zaključila da su izbijanja visokopatogene influence ptica u objektima za uzgoj peradi uklonjena i da više ne postoji rizik povezan s ulaskom u Uniju proizvoda od peradi iz zona Kanade, Ujedinjene Kraljevine i Sjedinjenih Američkih Država iz kojih je zbog tih izbijanja suspendiran ulazak u Uniju proizvoda od peradi.
(15)
Priloge V. i XIV.
Provedbenoj uredbi (EU) 2021/404 trebalo bi stoga izmijeniti kako bi se u obzir uzela trenutačna epidemiološka situacija u pogledu visokopatogene influence ptica u Kanadi, Ujedinjenoj Kraljevini i Sjedinjenim Američkim Državama.
(16)
Uzimajući u obzir trenutačnu epidemiološku situaciju u Kanadi, Ujedinjenoj Kraljevini i Sjedinjenim Američkim Državama u pogledu visokopatogene influence ptica i ozbiljan rizik njezina unošenja u Uniju, izmjene koje se ovom Uredbom unose u priloge V. i XIV.
Provedbenoj uredbi (EU) 2021/404 trebale bi hitno stupiti na snagu.